Давлат тиббий суғуртаси жамғармасининг 2025 йил 11 мартдаги 18-и-сон буйруғига асосан Ихтисослаштирилган тиббиёт ташкилотлари билан ишлаш бўлими томонидан бажарилган ишлар бўйича 
ҲАФТАЛИК ҲИСОБОТ
(2025 йил 24-28 ноябрь учун)

1. Ўзбекистон Республикаси Президенти ҳузуридаги Стратегик ривожланиш ва ислоҳотлар агентлиги томонидан Ўзбекистон Республикаси Президентининг 22.11.2024 йилдаги ПҚ–402-сон “Аёллар орасида онкологик касалликларни назорат қилиш тизимини такомиллаштириш чора-тадбирлари тўғрисида”ги қарори ижроси доирасида бачадон бўйни ва кўкрак бези саратонини замонавий усулларда ташхислаш ва даволаш соҳасида давлат-хусусий шерикчилик шаклида ҳамкорлик қилишга бағишланган давра суҳбатида иштирок этилди. 
2. Ўзбекистон Республикаси Соғлиқни сақлаш вазирлигининг 2025 йил
12 сентябрдаги “Республика ихтисослаштирилган илмий-амалий ва бошқа тиббиёт марказлари фаолият самарадорлигини ўрганиш тўғрисида”ги 286-сон буйруғи ижросини таъминлаш мақсадида шу буйруқнинг 1-3-иловаларида кўрсатилган ходимлар тиббиёт марказларини ўрганиш учун юборилди.
3. Жамғарма Ички аудит хизматининг 2025 йил иш режасига асосан Жамғарма ҳисобидан ажратилган маблағларнинг мақсадли сарфланиши ҳамда бюджет қонунчилигига риоя этилиши юзасидан Республика ихтисослаштирилган педиатрия илмий-амалий тиббиёт марказида ўтказилаётган аудит тадбирида Бўлим ходимлари иштирок этди.
4. Ўзбекистон Республикаси Президентининг 2022 йил 25 апрелдаги
ПҚ–215-сон қарорида ҳар йил 1000 нафаргача имтиёзга эга бўлмаган, узоқ йиллар давомида давлат тиббиёт муассасаларида меҳнат қилаётган бемор тиббиёт ходимларига Жамғарма маблағлари ҳисобидан 2024-2025 йилларда тиббий ёрдам кўрсатилганлигини ҳолатини аниқлаштириш мақсадида Соғлиқни сақлаш вазирлигига махсус рухсатномалар тўғрисида маълумот олиш бўйича хат юборилди.
5. Ўзбекистон Республикаси Президентининг 2021 йил 28 июлдаги “Соғлиқни сақлаш соҳасида ихтисослаштирилган тиббий ёрдам кўрсатиш тизимини янада такомиллаштириш чора-тадбирлари тўғрисида”ги ПҚ–5199-сон қарори ижросини таъминлаш мақсадида ҳудудий бўлинмалар ходимлари томонидан тақдим этилган тиббиёт муассасаларида имтиёзли тоифага кирувчи даволанаётган беморлар тўғрисида ҳафталик маълумотлар таҳлил қилинди.
6. Республика ихтисослаштирилган она ва бола саломатлиги
илмий-амалий тиббиёт марказининг 20.11.2025 йилдаги 01-06/1876-сон хатини ўрганиб чиқиб, натижаси бўйича тегишли жавоб хат тайёрланди.
7. Республика ихтисослаштирилган нейрохирургия илмий-амалий тиббиёт марказининг 2025 йил 19 ноябрдаги 06-06/929-сон хати билан тақдим этилган тиббий хизматлар ҳисоботлари кўриб чиқилди ва натижаси бўйича тегишли жавоб хати тайёрланди.
8. Республика ихтисослаштирилган гемотология илмий-амалий тиббиёт марказининг 21.11.2025 йилдаги 01/937-сон ҳамда Республика ихтисослаштирилган педиатрия илмий-амалий тиббиёт марказининг
07.11.2025 йилдаги 01/04-1214-сон хатларини ўрганиб чиқиб, натижаси бўйича тегишли жавоб хатлари тайёрланди.
9. Ўзбекистон Республикаси Президентининг 2021 йил 27 майдаги “Аҳолига гематология ва онкология хизматларини кўрсатиш тизимини янада такомиллаштириш тўғрсида”ги ПҚ–5130-сон қарори ва Давлат тиббий суғуртаси жамғармаси Кузатув кенгаши мажлисининг 2025 йил 29 сентябрдаги 106-сон баёнидаги топшириқ ижроси бўйича онкологик касалликларга чалинган беморларни даволаш самарадорлигини ва уларга кўрсатилган тиббий хизматлар сифатини ошириш учун иммуногистохимёвий тадқиқотлар ўтказиш учун зурур бўлган реактивларни Давлат бюджети маблағлари ҳисобидан ҳудудлар кесимида тақсимланиши белгиланган. Жамғарманинг худудий бош мутахассислари иштирокида ушбу вазифа юзасидан таҳлил ўтказилди. 
10. Жамғарма Ижро этувчи директори ўринбосари У.Кандимов раислигида Zoom-платформаси орқали Жамғарма ходимлари иштирокида ўтказилган йиғилишда қатнашилди.
11. Республика ихтисослаштирилган онкология ва радиология илмий-амалий тиббиёт маркази, “ZARMED PRATIKSHA HOSPITAL GROUP” хусусий корхонаси, Самарқанд вилоят кўп тармоқли болалар тиббиёт марказининг хатларида кўрсатилган ходимларни “Меdrefer” ахборот тизимига тизим администраторлари томонидан бириктирилиши ташкил этилди.
12. “Medrefer” ахборот тизими бўйича қўллаб-қувватлаш гуруҳига фойдаланувчилар томонидан келиб тушган муаммоли ҳолатлар ўрганиб чиқилди ва улар ижобий ҳал қилинди.
13. Бошқа ташкилий-амалий ишлар бажарилди.
